pythainlp/thai_wikipedia_clean_20230101 huggingface dataset:
ยานเอนเดฟเวอร์ได้ปฏิบัติภารกิจมาแล้วรวม 24 ภารกิจ (ครั้งล่าสุด วันที่ 2 สิงหาคม พ.ศ. 2553) รวมเวลาอยู่ในอวกาศเป็นเวลา 280 วัน 9 ชั่วโมง 39 นาที 44 วินาที มีระยะการเดินทางรวม 166,003,247 กิโลเมตร หรือ 103,149,636 ไมล์
เวดดิ้งพีช สาวน้อยผู้พิทักษ์
เวดดิ้งพีช สาวน้อยผู้พิทักษ์   แปลได้ตรงตัวว่า "ตำนานเทพธิดาแห่งความรัก เวดดิ้งพีช" แฟนๆใช้ตัวย่อว่า WP เป็นการ์ตูนญี่ปุ่น แนวโชโจะ แต่งเรื่องโดย สุเกะฮิโระ โทมิตะ และวาดภาพโดย นาโอะ ยาซาว่า ลงตีพิมพ์ในนิตยสารการ์ตูนCiao รายเดือน ของสำนักพิมพ์ โชงาคุคัง แยกออกมาเล่มเดี่ยวเป็นจำนวน 6 เล่มจบ และยังมีเวดดิ้งพีช Young Love 1 เล่มจบ
ต่อมาได้รับการสร้างเป็นอนิเมะ ความยาว 51 ตอนจบ ซึ่งผลิตโดย KSS ออกอากาศทางสถานีทีวีโตเกียว และสร้างเป็น โอวีเอ อีกจำนวน 4 ตอนด้วยกัน โดยใช้ชื่อว่า เวดดิ้งพีช สาวน้อยผู้พิทักษ์ DX (เดอ ลุคซ์ /ดี ลัคซ์)   ความนิยมของการ์ตูนเรื่องนี้มีมากอยู่พอสมควร ทำให้ได้รับอนิเมะยอดนิยมอันดับที่ 19 และ ฮานาซาคิ โมโมโกะ ได้ดาราหญิงยอดนิยมอันดับที่ 20 ในอนิเมะกรังปรีซ์ ครั้งที่ 18 จากนิตยสารอะนิเมจ แล้วนอกจากนี้ยังมีคอนเสิร์ต วิดีโอเกม ของเล่น วิดีโอ ซีดี ดีวีดี และเลเซอร์ดิสก์
ในประเทศไทย เวดดิ้งพีช สาวน้อยผู้พิทักษ์ ฉบับอนิเมะ เคยออกอากาศทางสถานีวิทยุโทรทัศน์ไทยทีวีสีช่อง 3 ทุกวันพุธ เวลา 16.00 น. แต่ได้หยุดการฉายอย่างกะทันหัน จนเมื่อประมาณปี พ.ศ. 2541 ได้ออกอากาศ เวดดิ้งพีช สาวน้อยผู้พิทักษ์ DX ในวันเสาร์ เวลา 09.00 น. และฉายภาคปกติอีกครั้งในเวลา 06.30น.จนจบเรื่อง แล้วยังออกจำหน่ายในรูปแบบวิดีโอ ผลิตโดย ไรท์พิคเจอร์ส
ฮานาซาคิ โมโมโกะ นักเรียนมัธยมศึกษาปีที่ 2 อยู่ชมรมหนังสือพิมพ์กับเพื่อนอีก 2 คนนั่นคือ ทานิมะ ยูริ และทามาโนะ ฮินางิคุ ได้รับให้เป็น เอนเจิลไฟเตอร์ จาก เทพอโฟรดิเต้ เพื่อให้หาเซนต์ซัม'ธิงโฟร์ในตำนาน เพื่อปกป้องคลื่นแห่งความรักที่มีอยู่บนโลกให้พ้นภัยจาก ดินแดนปีศาจ ที่มีเรนเดวิลล่าเป็นหัวหน้าเหล่าลูกน้องในดินแดนปีศาจ นอกจากนี้ยังมีจามะพีและเทพรีโมเน่คอยให้ความช่วยเหลือเหล่าเอนเจิลไฟเตอร์ในยามคับขันอีกด้วย
อุปกรณ์ และ คาถาแปลงร่าง.
กล่องใส่เพชร เป็นกล่องใส่เซนต์ซัมธิงโฟร์
รายชื่อตอนและวันที่ออกอากาศของ เวดดิ้งพีช สาวน้อยผู้พิทักษ์.
เวดดิ้งพีช ออกอากาศที่ประเทศญี่ปุ่นทุกวันพุธ ทางสถานีโทรทัศน์โตเกียว
ภาคแรก
เวดดิ้งพีช เฟสทิเวิล.
เวดดิ้งพีช เฟสทิเวิล  เป็นคอนเสิร์ตของกลุ่มนักพากย์ของเวดดิ้งพีชที่มีชื่อกลุ่มว่า FURIL ซึ่งแสดงสดในวันที่ 10 ตุลาคม พ.ศ. 2538 ณ Yakult Hall โตเกียว และยังออกจำหน่ายในรูปแบบวิดีโอ และเลเซอร์ดิสก์ โดยโปรแกรมมีดังนี้
เวดดิ้งพีช Summer Angel in '96.
เป็นคอนเสิร์ตของกลุ่มนักพากย์ของเวดดิ้งพีชที่มีชื่อกลุ่มว่า FURIL เช่นเดียวกัน เพลงที่ร้องออกคอนเสิร์ตเป็นเพลงเปิดและเพลงปิดของ เวดดิ้งพีช สาวน้อยผู้พิทักษ์ DX คือเพลง Merry Angel และSweet Little Love
เวดดิ้งพีช Winter Dream Rave.
เป็นคริสต์มาสคอนเสิร์ตของกลุ่ม FURIL และยูกะ อิไม เพลงที่ออกมาร้องในคอนเสิร์ตนี้เป็นเพลงที่ใช้ประกอบวันคริสต์มาส คือเพลง White Christmas และ Silent Night
เพลงเปิดและปิดเนื้อเรื่อง.
เวดดิ้งพีช สาวน้อยผู้พิทักษ์.
เพลงเปิดเรื่อง:
เพลงปิดเรื่อง:
เมื่อปี พ.ศ. 2538 เวดดิ้งพีชได้มีเกม ลงในเครื่อง ซุปเปอร์แฟมิคอม ซึ่งเนื้อหาในเกมจะเป็นแนวมินิเกมต่างๆ โดยมีผู้เล่นให้เลือก 3 คน (โมโมโกะ ยูริ และฮินางิคุ) โดยเมื่อจบเกมก็จะมีฉากงานเต้นรำของตัวละครที่เราได้เลือกไว้ในแต่ละตัว นอกจากนี้ยังมีแบบเกมบอย โดยใช้ชื่อว่า จามะ-พี พานิค เป็นระบบเกมซุปเปอร์เกมบอยที่สามารถเลือกได้ว่าจะเป็นจอขาว-ดำ หรือจอสี ต่อมาในปี พ.ศ. 2539 ก็ยังมีลงในเครื่องเพลย์สเตชัน โดยใช้ชื่อว่า เวดดิ้งพีช: โดกิ โดกิ โออิโร-นาโอชิ แฟชั่น ได-ซาคุเซน เป็นเกมเล่นตามบทบาท และยังมีเกมที่เล่นในคอมพิวเตอร์ระบบวินโดว์อีกด้วย ซึ่งเกมเหล่านี้ผลิตโดย KSS
อุมัร อัชชะรีฟ
อุมัร อัชชะรีฟ (; ; 10 เมษายน ค.ศ. 1932 – 10 กรกฎาคม ค.ศ. 2015) เป็นนักแสดงชาวอียิปต์ที่เคยได้รับการเสนอชื่อเข้าชิงรางวัลออสการ์ และเคยได้รับรางวัลลูกโลกทองคำ มีชื่อเสียงจากบทบาทในภาพยนตร์เรื่อง "ลอเรนซ์แห่งอาราเบีย" ("Lawrence of Arabia" - 1962) คู่กับปีเตอร์ โอ ทูล, "ด็อกเตอร์ชิวาโก" ("Doctor Zhivago", 1965) คู่กับจูลี คริสตี และ"บุษบาหน้าเป็น" ("Funny Girl", 1968) คู่กับบาร์บารา สไตรแซนด์
อุมัร อัชชะรีฟเกิดที่เมืองอะเล็กซานเดรีย ประเทศอียิปต์ ในครอบครัวที่นับถือศาสนาคริสต์นิกายโรมันคาทอลิก เชื้อสายเลบานอน เดิมชื่อว่า มีแชล ดิมีตรี แชลฮุบ (Michael Dimitri Shalhoub) จบการศึกษาจากมหาวิทยาลัยไคโร เข้าสู่วงการแสดงตั้งแต่ปี ค.ศ. 1953 สมรสกับฟาเตน ฮามามะห์ นักแสดงที่มีชื่อเสียงชาวอียิปต์ ในปี ค.ศ. 1954 เขาเปลี่ยนไปนับถือศาสนาอิสลาม และเปลียนชื่อเป็น อุมัร อัชชะรีฟ มาตั้งแต่นั้น โดยเขาเป็นปู่โดยทางสายเลือดกับอุมัร ชะรีฟ จูเนียร์ นักแสดง, นายแบบ, นักเขียน และนักเคลื่อนไหวชาวแคนาดา และวันที่ 10 กรกฎาคม 2015 เสียชีวิตขณะอายุ 83 ปี
รายชื่อสุนัข
ไตรภพ ลิมปพัทธ์ (เกิด 11 กรกฎาคม พ.ศ. 2498​) เป็นพิธีกรและนักแสดงชาวไทย หนึ่งในผู้ร่วมก่อตั้งและประธาน บริษัท บอร์น แอนด์ แอสโซซิเอดท์ จำกัด อดีตประธาน บริษัท ไอทีวี จำกัด (มหาชน) - ผู้อำนวยการสถานีโทรทัศน์ไอทีวี (2547-2549)
ไตรภพ ลิมปพัทธ์ เกิดวันที่ 11 กรกฎาคม พ.ศ. 2498 ที่อำเภอเมือง จังหวัดนครศรีธรรมราช เป็นบุตรชายคนโต ในบรรดาบุตรทั้งหมด 4 คน ของนาย อุไร (เสียชีวิต) และ นาง สังวรณ์ ลิมปพัทธ์ สำเร็จการศึกษา คณะ​นิติศาสตร์ มหา​วิทยาลัย​ราม​คำ​แหง​
ในระหว่างที่ทำงานเป็นทนายความอยู่นั้น ไตรภพได้ไปร่วมเข้าแข่งขันรายการเกมโชว์ครั้งแรก และครั้งเดียวในชีวิตกับเครือญาติอีก 4 คน ในรายการ ล้มเค้า ทาง ททบ.5 โดยคุณลาวัณย์ ชูพินิจ ประธานบริษัท เจเอสแอล จำกัด ได้เห็นถึงความสามารถของไตรภพ จึงได้ติดต่อ และพูดคุยให้ไตรภพมาเป็นพิธีกรถึง 2 ครั้ง (แต่ครั้งแรกไตรภพได้ปฏิเสธไป) แต่ครั้งที่ 2 ไตรภพก็ตัดสินใจมาเป็นพิธีกร โดยทำการลาออกจากอาชีพทนาย และได้มาเริ่มงานเป็นพิธีกรในรายการ พลิกล็อก (พ.ศ. 2525) ทาง ททบ.5, ลาภติดเลข ทางททบ.5 ต่อมาไตรภพได้ไปทำงานที่กันตนา เพราะคุณจาฤก กัลย์จาฤก ผู้บริหารบริษัท กันตนา (กรุ๊ป) จำกัด (มหาชน) มาทาบทามไตรภพให้ไปเป็นพิธีกร หลังจากนั้นไตรภพตัดสินใจหยุดการเป็นพิธีกรที่บริษัทเจเอสแอล แล้วไปเป็นพิธีกรที่บริษัทกันตนา โดยได้เริ่มเป็นพิธีกรในรายการ ท้าพิสูจน์ ทางช่อง 7 สี พร้อมกับรับงานแสดงเป็นครั้งคราวไป โดยบทบาทการแสดง ซึ่งเป็นที่จดจำคือ การรับบทเป็น มังตราตะเบ็งชะเวตี้ ในละครโทรทัศน์ เรื่อง ผู้ชนะสิบทิศ ทางไทยทีวีสีช่อง 3 เมื่อปี พ.ศ. 2532
เมื่อวันที่ 11 ธันวาคม พ.ศ. 2527 ไตรภพ ได้ร่วมกับ ก่อเกียรติ (น้องชาย) จดทะเบียน และ จัดตั้งบริษัทผลิตรายการโทรทัศน์ที่มีชื่อว่า บริษัท บอร์น แอนด์ แอสโซซิเอทด์ จำกัด เพื่อผลิตรายการโทรทัศน์ ออกอากาศทางไทยทีวีสีช่อง 3เท่านั้น โดยเริ่มต้นจากรายการ เอาไปเลย เป็นลำดับแรก แต่มามีชื่อเสียงโด่งดังในรายการ ฝันที่เป็นจริง ในปี พ.ศ. 2531 ซึ่งถือได้ว่า ไตรภพเป็นที่จดจำของผู้ชมอย่างมากจากรายการนี้ และ ได้สร้างชื่อเสียงให้กับช่อง 3 ให้เป็นรู้จักในวงกว้าง หลังจากนั้น เมื่อปี พ.ศ. 2533 ไตรภพเริ่มผลิตรายการ วาไรตี้โชว์ ที่มีชื่อเสียงที่สุดในยุคนั้นคือ ทไวไลท์โชว์ ออกอากาศทุกบ่าย ถึง เย็นวันอาทิตย์ ทางไทยทีวีสีช่อง 3 โดยในปี พ.ศ. 2538 รายการได้รับความนิยมสูงสุด เนื่องจากเวลาออกอากาศที่ยาวนานแบบต่อเนื่องถึง 3 ชั่วโมง คือ ระหว่างเวลา 15.00 - 18.00 น. ต่อมา เมื่อวันที่ 4 มีนาคม พ.ศ. 2543 ไตรภพผลิตรายการเกมโชว์แบบควิซโชว์รายการแรกในประเทศไทยคือ เกมเศรษฐี พร้อมกับเป็นพิธีกรด้วยตนเอง
พ.ศ. 2538 ไตรภพได้นำบริษัทของตนเอง มาเป็นส่วนหนึ่งของ ธนาคารไทยพาณิชย์ และบริษัทอื่นๆอีก 5 แห่ง มารวมตัวกันเพื่อการได้รับให้เช่าคลื่นความถี่ระบบยูเอชเอฟและสัมปทาน จากสำนักงานปลัดสำนักนายกรัฐมนตรี เป็นเวลา 30 ปี โดยใช้ชื่อว่า กลุ่มสยามทีวีแอนด์คอมมิวนิเคชั่นส์ (สยามอินโฟเทนเมนท์) ซึ่งตัวเขาเอง ก็ได้เป็นส่วนหนึ่งในการรวมกันจัดตั้ง สถานีโทรทัศน์ไอทีวีอีกด้วย ในราวต้นปี พ.ศ. 2539 ไตรภพเข้ารับตำแหน่ง ผู้อำนวยการสถานีโทรทัศน์ไอทีวีครั้งที่ 1 แต่เหตุเนื่องด้วย มีความคิดที่แตกต่างจากผู้บริหารเนชั่น ทำให้ไตรภพขอยุติบทบาทการเป็นผู้อำนวยการสถานี จากนั้นในช่วงปี พ.ศ. 2547 เมื่อ บริษัท ไอทีวี จำกัด (มหาชน) ประสบปัญหาการถือหุ้นของผู้บริหารเนชั่น บริษัท บอร์น แอนด์ แอสโซซิเอทด์ จำกัด จึงกลับเข้ามาเป็นผู้ถือหุ้นรายใหญ่ พร้อมกับ บริษัท กันตนา กรุ๊ป จำกัด (มหาชน) ของคุณจิตรลดา ดิษยนันทน์ และ ไตรภพกลับมาเป็นผู้อำนวยการสถานีโทรทัศน์ไอทีวีอีกครั้ง โอกาสนี้ ไตรภพได้ย้ายรายการที่ผลิตโดย บริษัท บอร์น แอนด์ แอสโซซิเอทด์ จำกัด มาออกอากาศทางไอทีวีทั้งหมด จนกระทั่ง เมื่อวันที่ 15 มกราคม พ.ศ. 2551 สถานีโทรทัศน์ทีไอทีวี ต้องสิ้นสภาพลงตามกฎหมาย จนแปลงสภาพเป็น สถานีโทรทัศน์ไทยพีบีเอส รายการทั้งหมดของ บริษัท บอร์น แอนด์ แอสโซซิเอทด์ จำกัด จึงยุติการออกอากาศลงด้วยเช่นกัน
เมื่อวันที่ 1 กรกฎาคม พ.ศ. 2551 บริษัท บอร์น แอนด์ แอสโซซิเอดท์ จึงเริ่มผลิตรายการโทรทัศน์อีกครั้ง ทาง ช่อง 7 สี ชื่อรายการว่า คลับเซเว่น ซึ่งออกอากาศทุก วันอังคาร เวลา 22.30 - 00.30 น. แต่ก็ออกอากาศไปได้ถึงเพียงสิ้นเดือน มีนาคม พ.ศ. 2552 เท่านั้น เนื่องจากไม่สามารถแข่งขันระดับความนิยมของช่อง 7 สี กับไทยทีวีสีช่อง 3 ซึ่งออกอากาศรายการ ตีสิบ ในช่วงเวลาเดียวกันได้ โดยทางสถานี ให้คลับเซเว่น เปลี่ยนวันออกอากาศไปเป็น วันพุธ แต่ไตรภพไม่พอใจกับผังเวลาที่ได้รับ จึงถอนตัวออกจากผังรายการของสถานีฯ
เมื่อวันที่ 4 พฤษภาคม พ.ศ. 2552 ไตรภพกลับมาผลิตรายการทาง สถานีวิทยุโทรทัศน์ไทยทีวีสีช่อง 3 อีกครั้ง ในชื่อ ทูไนท์โชว์ ออกอากาศทุกวันจันทร์ เวลา 23.00 - 24.00 น. และตั้งแต่วันที่ 2 มิถุนายน พ.ศ. 2552 ได้รับจัดสรรเวลาเพิ่มเป็น 23.00 - 00.30 น. รายการ X - GAME เอ็กซ์เกม ออกอากาศทุกวันจันทร์ - วันพุธ เวลา 18.00 น. - 18.30 น. ทาง ช่อง 3 เริ่มวันอังคารที่ 1 กุมภาพันธ์ พ.ศ. 2554 สิ้นสุดการออกอากาศ วันพุธที่ 28 ธันวาคม ปีเดียวกัน , พ.ศ. 2556 ทางสถานีฯ ได้จัดสรรเวลาให้ไตรภพ ทำรายการ ครัวคุณต๋อย ออกอากาศทุกวันจันทร์ - วันศุกร์ เวลา 13.40 น. - 14.10 น. ทาง ช่อง 3 เริ่มวันพฤหัสบดีที่ 2 พฤษภาคม พ.ศ. 2556 จนเมื่อวันที่ 7 มิถุนายน พ.ศ. 2557 ได้รับจัดสรรเวลาจากช่อง 3 ทำรายการทไวไลท์โชว์ ออกอากาศทุกวันเสาร์ 15.30 - 17.00 น. แต่ออกอากาศไม่กี่เดือน ทางสถานีฯ ขอเวลาออกอากาศของไตรภพ 30 นาทีเพื่อทำรายการฟุตบอลที่มีชื่อว่า "The Unseen Football ทีมนี้พี่รัก" ไตรภพจึงยุติทำรายการทไวไลท์โชว์ลง โดยเปลี่ยนเป็นรายการครัวคุณต๋อย Saturday ออกอากาศทุกวันเสาร์ 16.00 น. - 17.00 น. เริ่มออกอากาศ เมื่อวันเสาร์ที่ 6 ธันวาคม พ.ศ. 2557 จนถึงวันเสาร์ที่ 25 กรกฎาคม พ.ศ. 2558 และ ในปีเดียวกัน ไตรภพได้รับจัดสรรเวลาออกอากาศอีกครั้ง ใช้ชื่อรายการ ทูเดย์โชว์ (Today Show) ออกอากาศทุกวันอาทิตย์เวลา 14.45 น. - 16.45 น. ทางช่อง 3 เริ่มออกอากาศวันอาทิตย์ที่ 5 กรกฎาคม 2558 นอกเหนือจากนี้ ในปี 2560 ไตรภพยังได้รับการจัดสรรเวลาจากทางสถานี เพื่อทำรายการข่าวบันเทิงในช่วงเย็น โดยผลิตรายการร่วมกับ วิบูลย์ ลีรัตนขจร ประธานบริษัท เซิรซ์ (ไลฟ์) จำกัด โดยใช้ชื่อรายการว่า รีวิวบันเทิง เริ่มออกอากาศวันจันทร์ที่ 1 พฤษภาคม 2560 เวลา 17.30 - 18.00 น. ทางช่อง 3 HD (ช่อง 33) ปัจจุบัน รายการนี้ออกอากาศทุกวันจันทร์ ถึง วันศุกร์ เวลา 16.45 - 17.00 น. และ เวลา 01.30 - 01.50 น. ทางช่อง 3 HD (ช่อง 33) (และในปัจจุบันนี้ไตรภพยุติการทำหน้าที่ทั้งผลิตรายการและดำเนินรายการรีวิวบันเทิงลงแล้วตั้งแต่ตุลาคม 2560 โดยรายการนี้ได้ยกให้ทางไทยทีวีสีช่อง 3 เป็นผู้จัดทำต่อไป แต่ทั้งนี้ทั้งนั้นไม่มีการทราบสาเหตุได้แน่ชัดว่าทำไมและเหตุผลใดถึงตัดสินใจยุติการทำรายการรีวิวบันเทิงโดยไม่มีการร่ำลาและไม่ได้บอกล่วงหน้าเอาไว้ และนี่ก็น่าจะเป็นอีก 1 ประวัติศาสตร์ของวงการโทรทัศน์เมืองไทย ว่าไม่ค่อยมีเหตุการณ์แบบนี้เกิดขึ้นมาที่อยู่ๆคนๆหนึ่งตัดสินใจยุติบทบาทจากงานที่ทำโดยไม่มีการแจ้งให้ทราบล่วงหน้า ประกอบกับในช่วงเวลานั้นรายการรีวิวบันเทิงจะต้องงดออกอากาศไปสักระยะหนึ่งเพื่อเข้าสู่งานพระราชพิธีถวายพระเพลิงพระบรมศพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยในเวลานั้นไตรภพได้แต่แค่แจ้งเอาไว้ว่ารายการรีวิวบันเทิงของงดออกอากาศ และจะกลับมาอีกครั้งในเดือนพฤศจิกายน 2560 แต่แล้วในที่สุดไตรภพก็ได้หายไปจากหน้าจอของรายการรีวิวบันเทิง แต่ถึงอย่างไรก็ตามแต่ ไตรภพ เคยไปออกรายการรีวิวบันเทิงถึง 2 ครั้ง โดยใน 2 ครั้งนั้นไตรภพไปในฐานะแขกรับเชิญและไปในฐานะเป็นผู้จัดงานครัวคุณต๋อย expo เพื่อประชาสัมพันธ์งานที่จะเกิดขึ้น)
ไตรภพสมรสกับ พิจิตรา ลิมปพัทธ์ มีบุตร - ธิดา รวม 2 คน คือ
1. ตูน - พัทธยศ สมรสกับ สุทธินีย์ พรหมสุวรรณ
2. ตาล - ไตรตรา สมรสกับ คงศักดิ์ คุณจักร์
เป่าชาน (มณฑลยูนนาน)
เป่าซาน  หรือเดิมชื่อว่า หย่งชาง  เป็นนครระดับจังหวัดทางตะวันตกของมณฑลยูนนาน สาธารณรัฐประชาชนจีน เป่าซานเป็นเขตเมืองที่ใหญ่เป็นอันดับสองในยูนนานตะวันตกรองจากต้าหลี่
เป่าชานตั้งอยู่ระหว่างเขตแดนประเทศพม่าและแม่น้ำหลานชาง (หรือแม่น้ำโขง) มีอาณาเขตติดต่อกับรัฐของพม่า ได้แก่ รัฐกะชีนทางตะวันตกเฉียงเหนือ และรัฐชานทางทิศใต้ มีแม่น้ำลู่เจียง (หรือแม่น้ำสาละวิน) ไหลผ่านกลางจังหวัดจากเหนือลงใต้
จังหวัดเป่าชานแบ่งการปกครองออกเป็น 5 เขต, 1 นครระดับอำเภอ และ 3 อำเภอ
ฉวี่จิ้ง
ฉวี่จิ้ง  เป็นจังหวัดหนึ่งในมณฑลยูนนาน สาธารณรัฐประชาชนจีน
อฺวี้ซี
อฺวี้ซี  เป็นนครระดับจังหวัดหนึ่งในทางตอนกลางของมณฑลยูนนาน สาธารณรัฐประชาชนจีน ศูนย์กลางการปกครองอยู่ที่เขตหงถ่า อฺวี้ซีห่างจากคุนหมิงไปทางทิศใต้ประมาณ กิโลเมตร
เมืองอฺวี้ซีก่อตั้งขึ้นเมื่อปี ค.ศ. 960 ในเวลานั้นมณฑลยูนนานยังไม่ได้เป็นส่วนหนึ่งของประเทศจีน เมืองอฺวี้ซีครั้งหนึ่งเคยเป็นพื้นที่ใจกลางของมณฑลยูนนานในสมัยก่อนราชวงศ์ฉิน (ก่อน 221 ปีก่อน ค.ศ.) ต่อมาในสมัยราชวงศ์ฮั่นตะวันตก (206 ปีก่อน ค.ศ. – ค.ศ. 24) ได้เป็นส่วนหนึ่งของมณฑลอี้ (อี้โจว) และได้เปลี่ยนแปลงเขตพื้นที่ทั้งแยกและรวมเรื่อยมา จนในปี ค.ศ. 1997 อฺวี้ซีได้กลายเป็นนครระดับจังหวัดของสาธารณรัฐประชาชนจีน
อฺวี้ซีตั้งอยู่ทางตอนกลางของมณฑลยูนนาน ห่างจากคุนหมิงซึ่งเป็นเมืองเอกของมณฑลไปทางใต้ประมาณ อฺวี้ซีตั้งอยู่บนที่ราบสูงยูนนาน–กุ้ยโจวเช่นเดียวกับพื้นที่ทางตอนกลางและทางตะวันออกของมณฑล ทั้งจังหวัดมีพื้นที่ 15,285 ตารางกิโลเมตร และมีประชากรประมาณ 2.5 คน
ใกล้กับตัวเมืองอฺวี้ซีมีทะลเสาบฝู่เซียน ทะเลสาบน้ำจืดที่ลึกที่สุดอันดับ 2 ในประเทศจีน ที่ที่มีการค้นพบซากดึกดำบรรพ์โบราณ ซึ่งขณะนี้อยู่ในพิพิธภัณฑ์อฺวี้ซี นอกจากนี้ ยังมีทะเลสาบอื่น ๆ ในจังหวัด ได้แก่ ทะเลสาบซิงยฺหวิน ทะเลสาบฉี่ลู่ และทะเลสาบหยางจง
ตามข้อมูลการสำรวจสำมะโนประชากรในปี ค.ศ. 2010 เมืองอฺวี้ซีมีประชากรทั้งหมด 2,303,511 คน แบ่งเป็นผู้ชาย 1,181,277 คน และผู้หญิง 1,122,234 คน โดยมีชาวฮั่น 1,560,279 คน คิดเป็น 67.73% ของประชากรทั้งเมือง
อฺวี้ซีแบ่งเขตการปกครองออกเป็น 2 เขต, 1 นคร, 3 อำเภอ, และ 3 อำเภอปกครองตนเอง โดยประกอบไปด้วย
เจาทง
เจาทง  เป็นนครระดับจังหวัดแห่งหนึ่ง ตั้งอยู่บริเวณมุมทางตะวันออกเฉียงเหนือของมณฑลยูนนาน สาธารณรัฐประชาชนจีน ติดกับมณฑลกุ้ยโจวทางทิศใต้และตะวันออกเฉียงใต้ และติดกับมณฑลเสฉวนทางทิศตะวันออกเฉียงเหนือ เหนือ และตะวันตก
เจาทงแบ่งออกเป็น 1 เขต 1 นครระดับอำเภอ และ 9 อำเภอ
ผูเอ่อร์
ผูเอ่อร์  เป็นนครระดับจังหวัดแห่งหนึ่งในตอนใต้ของมณฑลยูนนาน สาธารณรัฐประชาชนจีน ชื่อเมืองผูเอ่อร์มีมาตั้งแต่ปี ค.ศ. 1729 ต่อมาได้เปลี่ยนเป็น ซือเหมา ในปี ค.ศ. 1950 หลังจากการปฏิวัติคอมมิวนิสต์ แต่ได้กลับมาใช้ชื่อ ผูเอ่อร์ เหมือนเดิมในปี ค.ศ. 2007 และให้เขตเมืองที่เป็นศูนย์กลางการบริหารของผูเอ่อร์ชื่อว่า เขตซือเหมา ซึ่งเป็นชื่อเดิมของจังหวัด การเปลี่ยนชื่อนี้ส่งผลต่อขนาดพื้นที่การผลิตชาผูเอ่อร์ ผลิตภัณฑ์หลักของภูมิภาค ในปี ค.ศ. 2007 ราคาชาผูเอ่อร์ตกต่ำครั้งใหญ่ เป็นเหตุทำให้เศรษฐกิจในจังหวัดอยู่ในวิกฤตอย่างรุนแรง แต่ราคาก็ได้ฟื้นตัวในเวลาต่อมา และยังคงมีส่วนสำคัญในการสร้างรายได้ในจังหวัด
ผูเอ่อร์ตั้งอยู่ทางใต้ของมณฑลยูนนาน มีแม่น้ำโขงไหลผ่านทางตะวันตกของจังหวัด (ในประเทศจีนเรียกว่าแม่น้ำหลานชาง) มีอาณาเขตติดต่อกับยูวีซีทางทิศตะวันออกเฉียงเหนือ หงเหอทางทิศตะวันออก สิบสองปันนาทางทิศใต้ หลินชางทางทิศตะวันตกเฉียงเหนือ และต้าหลี่กับฉู่สยงทางทิศเหนือ รวมทั้งติดต่อกับจังหวัดเดี่ยนเบียนของประเทศเวียดนาม แขวงพงสาลีของประเทศลาว และรัฐฉานของประเทศพม่า ทำให้เป็นจังหวัดเดียวในมณฑลยูนนานที่มีพรมแดนติดทั้งสามประเทศ ภูมิประเทศเป็นเทือกเขาครอบคลุมพื้นที่ร้อยละ 98.3% ของจังหวัด เช่นเดียวกับพื้นที่ส่วนมากของมณฑล ผูเอ่อร์มีความสูงจากระดับน้ำทะเลตั้งแต่ 376 เมตร ถึง 3,306 เมตร
หลินชาง
หลิงชาง  เป็นนครระดับจังหวัดแห่งหนึ่ง ตั้งอยู่ทางตะวันตกเฉียงใต้ของมณฑลยูนนาน สาธารณรัฐประชาชนจีน
เมืองปู้เอ่อ
เมืองหลินซาง
เมืองเจาทง
เมืองเป่าซาน
เมืองยู่ซี
เมืองฉู่จิ้ง
จำนวนเกือบเต็ม
ในทางคณิตศาสตร์ จำนวนเกือบเต็ม  หมายถึงจำนวนอตรรกยะที่มีค่าใกล้เคียงกับจำนวนเต็มมาก จำนวนเกือบเต็มที่เป็นที่รู้จักกันดี ได้แก่ กำลังสูง ๆ ของอัตราส่วนทอง formula_1 เช่น
หรือจำนวนฮีกเนอร์ เช่น
นอกจากนี้ ยังมีจำนวนเกือบเต็มอื่น ๆ ที่เกิดจากค่าคงตัวต่าง ๆ เช่น ค่าพาย และ ค่าอี ได้แก่
จำนวนปิโซ-วิชยรฆวัน
จำนวนปิโซ-วิชยรฆวัน หรือ จำนวนปิโซ  ในทางคณิตศาสตร์ เป็นจำนวนพีชคณิตที่มีค่ามากกว่า 1 แต่สังยุคทุกตัวมีค่าสัมบูรณ์น้อยกว่า 1
ตัวอย่างเช่น ถ้า α เป็นจำนวนอตรรกยะดีกรีสอง จะมีสังยุคเพียวตัวเดียว คือ α' ซึ่งเกิดจากการเปลี่ยนเครื่องหมายของรากใน α จาก formula_1 เป็น formula_2
ซึ่งเงื่อนไขการเป็นจำนวนปิโซ-วิชยรฆวันคือ formula_3 และ formula_4
เราพบว่า อัตราส่วนทอง φ สอดคล้องกับเงื่อนไขดังกล่าว เนื่องจาก
ผลบวกของกำลังของจำนวนปิโซ-วิชยรฆวัน และกำลังของสังยุคจะมีค่าเป็นจำนวนเต็ม ดังนั้น เราจึงสามารถสร้างจำนวนเกือบเต็มขึ้นจากกำลังสูง ๆ ของจำนวนปิโซ-วิชยรฆวันได้
จำนวนที่มีค่าน้อยที่สุดคือรากที่เป็นจำนวนจริงของพหุนาม formula_7 หรือมีค่าประมาณ 1.324718 ซึ่งรู้จักกันในชื่อ จำนวนพลาสติก
รายชื่อจำนวนปิโซ-วิชยรฆวัน.
จำนวนปิโซ-วิชยรฆวัน ที่มีค่าน้อยกว่าอัตราส่วนทอง มีทั้งหมด 38 จำนวน ดังนี้
E (แก้ความกำกวม)
E หรือ อี สามารถหมายถึง
อัตราส่วนเงิน
อัตราส่วนเงิน  หรือเขียนแทนด้วย formula_1 เป็นค่าคงตัวทางคณิตศาสตร์ มีค่าเท่ากับ
หรือสามารถเขียนในได้รูปเศษส่วนต่อเนื่องคือ
จำนวนอะเลฟ
จำนวนอะเลฟ  ในทางคณิตศาสตร์ ใช้บ่งบอกถึงขนาดของอนันต์ โดยเขียนแทนด้วยตัวอะลิฟ (ℵ) ซึ่งยืมมาจากอักษรฮีบรู โดยที่เกออร์ค คันทอร์คือนักคณิตศาสตร์ที่ริเริ่มคิดค้นจำนวนอะเลฟขึ้นมาใช้เป็นคนแรก
อนันต์ที่มีขนาดเล็กที่สุด เป็นขนาดของเซตของจำนวนเต็ม เรียกว่า formula_1(อะเลฟศูนย์) อนันต์ที่มีขนาดเป็นลำดับถัดมาเรียกว่า formula_2ตามด้วย formula_3เรื่อยไป ด้วยวิธีการนี้ สามารถนิยามจำนวนอะเลฟ formula_4สำหรับจำนวนเชิงอันดับที่ formula_5ใด ๆ
อนันต์ที่แสดงโดยจำนวนอะเลฟ เป็นแนวคิดที่ต่างจากอนันต์ที่แทนด้วยสัญลักษณ์ ∞ ในพีชคณิตหรือแคลคูลัส ซึ่งใช้ในการแสดงลิมิตของเส้นจำนวนหรือลำดับไดเวอร์เจนท์ ในขณะที่จำนวนอะเลฟแสดงขนาดของเซต
จำนวนกราแฮม
จำนวนกราแฮม  ตั้งชื่อตามชื่อของ โรนัลด์ กราแฮม เป็นจำนวนที่ได้รับการรับรองจากกินเนสส์บุ๊คว่าเป็นจำนวนที่มีค่ามากที่สุดเท่าที่เคยใช้ในบทพิสูจน์ทางคณิตศาสตร์
นิยามของจำนวนกราแฮม.
จำนวนกราแฮม สามารถนิยามโดยใช้สัญลักษณ์ลูกศรของคนูธได้ว่า
โดยที่"ลูกศร"ของแต่ละชั้น (layer) มีจำนวนเท่ากับค่าของชั้นที่อยู่ถัดลงมา เมื่อเริ่มต้นจากชั้นบนสุด (ชั้นที่ 64) สามารถอธิบายเป็นสูตรทางคณิตศาสตร์ได้ดังนี้
ปัญหาของกราแฮม.
จำนวนกราแฮมมีที่มาจากปัญหาของกราแฮมดังนี้
อย่างไรก็ตาม ยังไม่มีใครค้นพบคำตอบของปัญหาข้อนี้ ในปี 1971 กราแฮมกับรอธส์ไชลด์ ได้พิสูจน์ว่าคำตอบของปัญหา "N*" จะต้องเป็นไปตาม 6 ≤ "N*" ≤ "N" เมื่อ "N" เป็นจำนวนค่ามากที่เท่ากับ formula_4เมื่อ formula_5ตามสัญกรณ์ลูกศรของคนูธ หากใช้สัญกรณ์ลูกศรขวาของคอนเวย์ "N" มีค่าระหว่าง 4 → 2 → 8 → 2 กับ 2 → 3 → 9 → 2 ต่อมาในปี 2014 ขอบเขตบนถูกลดลงเหลือ formula_6ส่วนขอบเขตล่างเพิ่มเป็น 11 ในปี 2003 และ 13 ในปี 2008
สำหรับจำนวนกราแฮม "G" เป็นขอบเขตบนที่มีค่ามากยิ่งกว่า "N" ถูกค้นพบโดยกราแฮม และต่อมาได้ตีพิมพ์โดยมาร์ติน การ์ดเนอร์ ใน Scientific American ทำให้เป็นที่รู้จักมากกว่า
จำนวนสกีว
จำนวนสกีว  ตั้งชื่อตามชื่อของ สแตนลีย์ สกีว นักคณิตศาสตร์ชาวแอฟริกาใต้ หมายถึงเลขที่มีค่ามากเลขใดเลขหนึ่งที่สกีวพิสูจน์ว่าเป็นขอบเขตบนของจำนวนนับ "x" ที่มีค่าน้อยที่สุด ซึ่ง
เมื่อ π(x) เป็นฟังก์ชันนับจำนวนเฉพาะ และ li("x") เป็นฟังก์ชันลอการิทึมอินทิกรัล ปัจจุบันนักคณิตศาสตร์ทราบว่า กราฟของ π(x) กับ li("x") มีจุดตัดใกล้ค่า formula_2 แต่ไม่ทราบว่าเป็นค่าน้อยสุดหรือไม่
จอห์น เอเดนเซอร์ ลิตเติลวูด หัวหน้างานวิจัยของสกีว พิสูจน์ในปี 1914 ว่าจำนวน "x" ดังกล่าวมีอยู่จริง (แสดงว่าต้องมีค่า "x" บางค่าที่น้อยที่สุด) และยังพบอีกว่า π(x) - li("x") สลับค่าระหว่างบวก-ลบ เป็นอนันต์ครั้ง ซึ่งในขณะนั้น ตัวเลขทั้งหมดที่น้อยพอจะตรวจสอบได้ล้วนให้ π(x) &lt; li("x") ทั้งสิ้น แสดงว่า "x" ดังกล่าวต้องมีค่าสูงมากพอควร อย่างไรก็ตามลิตเติลวูดพิสูจน์แค่การมีอยู่ "x" แต่ไม่ได้ให้ตัวอย่างค่า "x" ไว้
ต่อมาในปี 1933 สกีวจึงได้พิสูจน์ว่่า ถ้าสมมติฐานของรีมันน์เป็นจริง จะมีจำนวน "x" ที่ π(x) - li("x") &lt; 0 ไม่เป็นจริงซึ่ง "x" น้อยกว่า
และในปี 1955 สกีวพิสูจน์โดยไม่ใช้สมมติฐานของรีมันน์ว่าจะต้องมี "x" ที่น้อยกว่า
วิทยาลัยครูพระนคร
กระสวยอวกาศโคลัมเบีย
กระสวยอวกาศโคลัมเบีย (Orbiter Vehicle Designation: OV-102) เป็นกระสวยอวกาศลำแรกที่ใช้งานจริงของนาซา ซึ่งภารกิจแรกในเที่ยวบิน STS-1 เมื่อวันที่ 12 เมษายน ถึง 14 เมษายน ในปี พ.ศ. 2524 (ค.ศ.1981) จนมาถึงวันที่ 1 กุมภาพันธ์ พ.ศ. 2546 กระสวยอวกาศโคลัมเบียได้เกิดอุบัติเหตุระเบิดขึ้นเหนือรัฐเท็กซัสขณะกลับสู่โลก หลังภารกิจครั้งที่ 28 เสร็จสิ้น ทำให้ลูกเรือในยานทั้ง 7 คนเสียชีวิต
การสร้างยานโคลัมเบียเริ่มต้นขึ้นในปี พ.ศ. 2518 ที่ ในเมือง รัฐแคลิฟอร์เนีย โคลัมเบียเป็นชื่อตั้งตามหลังจากเรือใบ ของฐานเรือใบเมือง โดยกัปตันเรือ ชาวอเมริกันได้ทำการเดินทางสำรวจแปซิฟิกตะวันตกเฉียงเหนือและเป็นชาวอเมริกันคนแรกที่ใช้เรือใบสำรวจของโลก และชื่อจากโมดูลสั่งการของยาน"อพอลโล 11" หลังสร้างยานเสร็จยานได้ถูกส่งมาที่ศูนย์อวกาศจอร์น เอฟ เคนเนดี ในวันที่ 25 มีนาคม พ.ศ. 2522 สู่การเตรียมยิงปล่อยครั้งแรก ในวันที่ 19 มีนาคม พ.ศ. 2524 ในระหว่างเตรียมทดสอบ ground ได้มีสองคนงานเกิดการสลบจากการขาดอากาศขณะที่กำลังทำการล้างไนโตรเจน จนทำให้ทั้งสองเสียชีวิต
ในปี พ.ศ. 2526 (ค.ศ. 1983) ยานโคลัมเบียได้เข้าร่วมปฏิบัติภารกิจลำกับสอง ( ในตอนนั้นมีนักท่องอวกาศหกคน หนึ่งในนั้นเป็นนักท่องอวกาศต่างชาติบนกระสวยอวกาศคือ และเมื่อมีการนำดิสคัฟเวอรีและ แอตแลนติสเข้ามาร่วม โคลัมเบียจึงไม่ได้ถูกนำมาใช้เป็นเวลาสามปี
"โคลัมเบีย"ได้กลับสู่อวกาศในวันที่ 12 มกราคม พ.ศ. 2529 ซึ่งถูกปล่อยในเที่ยวบิน ในภารกิจนี้มี Dr. กับ สมาชิกของสภาผู้แทนราษฎรแห่งสหรัฐอเมริกา ลองไปอวกาศด้วย
ต่อมาของภารกิจกระสวยถูกให้"ชาเลนเจอร์"ปฏิบัติ โดยกำหนดวันปล่อยในวันที่ 28 มกราคม พ.ศ. 2529 (ค.ศ.1986) 10 วันหลังเที่ยวบิน ถึงสู่โลก ภารกิจสิ้นสุดเมื่อเกิดการระเบิดหลังจากปล่อย จนเป็นปัญหากับตารางเวลากระสวยของนาซายุ่งเหยิง และ"โคลัมเบีย" จึงไม่ได้บินอีกครั้งตั้งแต่ 2532 (ในเที่ยวบิน ) ซิ่งหลังจากมันกลับเข้าที่โรงเก็บกระสวยอวกาศ
เที่ยวบิน STS-93 ถูกปล่อยในวันที่ 23 กรกฎาคม พ.ศ. 2542 (ค.ศ. 1999) โดยมีผู้สั่งการคือ Lt. Col.
กระสวยอวกาศโคลัมเบียใช้ปฏิบัติภารกิจมาแล้ว 28 ครั้ง รวมเวลาในอวกาศ 300.74 วัน โคจรรอบโลก 4,808 รอบ เป็นระยะเดินทางรวม 201,497,772 กิโลเมตร
โคลัมเบียไม่ได้ถูกใช้งานเทียบท่าสถานีอวกาศใน โครงการกระสวยอวกาศ–เมียร์ (Shuttle-Mir) และโครงการสถานีอวกาศนานาชาติ เช่นเดียวกับ ชาเลนเจอร์ ซึ่งประสบอุบัติเหตุก่อน และกระสวยอวกาศเอนเทอร์ไพรซ์ ซึ่งยังไม่เคยถูกใช้งานในอวกาศ
ขณะที่กระสวยดิสคัฟเวอรี แอตแลนติส และ เอนเดฟเวอร์ เคยใช้ติดต่อกับสถานีอวกาศทั้งหมด
เอสเอฟ ซีเนม่า
เอสเอฟ ซีเนม่า  เป็นธุรกิจโรงภาพยนตร์ แห่งหนึ่งในประเทศไทย มีจุดเริ่มต้นของธุรกิจจากการเป็นหนึ่งในสายหนังของภาคตะวันออก ก่อนปรับธุรกิจมาเป็นโรงภาพยนตร์มัลดิเพล็กซ์เต็มตัว
ราวปี พ.ศ. 2512 สมาน ทองร่มโพธิ์ ตัดสินใจลาออกจากราชการที่กรุงเทพฯ ภูมิลำเนาเดิม และพาครอบครัวย้ายมาอยู่ จ.ตราด โดยได้ทำการเช่าที่ดินส่วนหนึ่งจากนาย อุดร สัตยุตม์ พร้อมกับเริ่มต้นกิจการ "ศรีตราดราม่า" ที่ตั้งอยู่หน้าตลาดเทพอุดร (ตลาดสดขนาดใหญ่ใจกลางเมืองตราด) ซึ่งเป็นโรงภาพยนตร์ทันสมัยแห่งแรกของตราด กิจการนี้ดำเนินการได้เพียง 13 ปี ขณะนั้นสุวัฒน์ ลูกชายคนโตของสมาน ได้รับช่วงดูแลกิจการต่อ ขณะอายุเพียง 17 ปี ด้วยอยากทำสิ่งที่พ่อรัก ความผูกพันกับโรงหนังที่ตั้งอยู่บนพื้นที่กว่าไร่ครึ่ง เป็นบ้านของครอบครัว และเห็นว่าพนักงานมีกว่า 100 ชีวิตให้ต้องรับผิดชอบ
ด้วยการสนับสนุนจากลูกน้องเก่าและพรรคพวก ทำให้การทำธุรกิจของสุวัฒน์เริ่มต้นอย่างดี และนำพาให้โรงหนังขยายสาขาครอบคลุมทั้งภาคตะวันออก พร้อมกับที่กิจการสายหนัง สมานฟิล์มก็ได้เป็นตัวแทนจากค่ายหนังทุกค่าย จวบจนทศวรรษที่ 2530 กิจการโรงหนังซบเซา จนเมื่อปี 2537 การมาของ อีจีวี และ เมเจอร์ ซีนีเพล็กซ์ ทำให้ธุรกิจนี้คึกคักอีกครั้ง หลายคนอาจมองว่าคงเป็นเรื่องยากที่จะสู้ได้ แต่สุวัฒน์ไม่คิดอย่างนั้นและทำให้เกิดโรงมัลติเพล็กซ์ SF Cinema (SF ย่อมาจาก สมานฟิล์ม ซึ่งเป็นชื่อคุณพ่อของสุวัฒน์) โดยเริ่มต้นที่ เอ็มบีเคเซ็นเตอร์ (ศูนย์การค้ามาบุญครอง) ชั้น 7 บริเวณพื้นที่เดิมของเอ็มบีเคฮอลล์ เป็นที่แรกในเดือนเมษายน พ.ศ. 2542 ภายใต้ชื่อ เอสเอฟ ซีนีม่า ซิตี้ เดอะมูฟวี่แพลเน็ต (SF Cinema City The Movie Planet) ด้วยธีมอวกาศและดวงดาว บนพื้นที่กว่า 25,000 ตร.ม. ทุ่มทุนกว่า 600 ล้านบาท ภายใต้แนวคิดความบันเทิงในชั้นเดียว (One Floor Entertainment) เพราะเห็นโอกาสจากโรงหนังมัลติเพล็กซ์ในขณะนั้นเน้นไปที่ชานเมืองเป็นหลัก แต่ใจกลางกรุงเทพมหานคร กลับยังไม่มีโรงหนังทันสมัย และในปี พ.ศ. 2544 ก็เปิดที่ศูนย์การค้าในเครือเดอะมอลล์อีกถึง 3 สาขาพร้อมกัน คือที่ บางกะปิ, บางแค, และ งามวงศ์วาน และสาขาอื่น ๆ เรื่อยมาจนถึงปัจจุบัน
โบว์ลิ่ง.
เอสเอฟ สไตรก์โบว์ล เป็นธุรกิจโบว์ลิ่ง ทำให้เอสเอฟมีชื่อเสียงในด้านนี้อย่างมาก ด้วยรางโบว์ลิ่งมาตรฐาน ปัจจุบันมีทั้งหมด 2 สาขา ได้แก่
เมญ่า ไลฟ์สไตล์ช็อปปิ้งเซ็นเตอร์.
เมญ่า ไลฟ์สไตล์ช็อปปิ้งเซ็นเตอร์  เป็นโครงการศูนย์การค้าขนาดกลางในจังหวัดเชียงใหม่ บริหารโดยบริษัท มายา ดีเวลลอปเม้นท์ จำกัด ในเครือเอสเอฟ ซีเนม่า ใช้งบลงทุนทั้งโครงการกว่า 3,000 ล้านบาท บนพื้นที่กว่า 80,000 ตร.ม. บริเวณสี่แยกรินคำ ด้านทิศเหนือ ติดกับถนนซุปเปอร์ไฮเวย์เชียงใหม่-ลำปาง และถนนห้วยแก้ว ย่านถนนนิมมานเหมินท์ โดยเริ่มก่อสร้างกลางปี พ.ศ. 2555 และเปิดให้บริการอย่างเป็นทางการใน วัน พฤหัสบดี ที่ 23 มกราคม พ.ศ. 2557
เมญ่า ไลฟ์สไตล์ช็อปปิ้งเซ็นเตอร์ พัฒนาเป็นศูนย์การค้า สูง 8 ชั้น (รวมชั้นใต้ดิน) พื้นที่ใช้สอยทั้งหมดกว่า 80,000 ตารางเมตร โดยแบ่งเป็นพื้นที่ค้าปลีก 35,000 ตารางเมตร บนพื้นที่ 9 ไร่ บริเวณสี่แยกรินคำ ด้านทิศเหนือติดกับถนนซุปเปอร์ไฮเวย์เชียงใหม่-ลำปาง และถนนห้วยแก้ว ย่านนิมมานเหมินท์ โดยมีพื้นที่สำคัญ ได้แก่ ริมปิงซูเปอร์มาร์เก็ต โรงภาพยนตร์เอสเอฟเอ็กซ์ ซีเนมา จำนวน 10 โรง สวนสนุกเมญ่าแฟนตาเซีย CAMP AIS ห้องสมุดคาเฟ่แห่งแรกในจังหวัดเชียงใหม่ นิมมานฮิลล์ และแม็กซ์ โปรเฟสชั่นนอล ฟิตเนส
พรีเซนต์ (ภาพยนตร์)
พรีเซนต์  เป็นภาพยนตร์ญี่ปุ่น ผลงานการกำกับโดยอะสะโกะ ฮิวกะ จากหนังสือ ผลงานการเขียนของมิตสึโยะ คาคุตะ (Mitsuyo Kakuta) ออกฉายในวันที่ 9 ธันวาคม ปี พ.ศ. 2549 ณ ประเทศญี่ปุ่น
เป็นเรื่องราวของคู่รักคู่หนึ่งที่ไม่สมหวังกันอีกต่อไป ในขณะที่ฝ่ายหญิงก็ยังคงคิดถึงคืนวันเก่า ๆ ที่ดีอยู่
ไคลแม็กซ์ จัมป์
ไคลแม็กซ์ จัมป์  เป็นชื่อเพลงเปิดเรื่องของมาสค์ไรเดอร์เดนโอ โดยเพลงนี้ได้ถูกทำในรูปแบบต่างด้วยกัน
ไคลแม็กซ์ จัมป์ เป็นซิงเกิลที่ 13 ของวง Attack All Around ซึ่งเพลงนี้เป็นเพลงเปิดจากเรื่องมาสค์ไรเดอร์เดนโอออกจำหน่ายวันที่ 21 มีนาคม ค.ศ. 2007